遊鹿門不果
作者：曾鞏
朝代：宋

paragraphs: 方舟下秋瀨，已遠漢南城。
念昔在郡日，苦爲塵網嬰。
低心就薄祿，實負山水情。
鹿門最秀發，十里行松檉。
宿幌白雲影，入窗流水聲。
龐公昔抱道，遯世此躬耕。
風雨塞天地，伺晨獨先鳴。
故巖但聞說，已覺醒朝酲。
及茲道途出，謂諧猿鶴迎。
顧值深濘阻，獨憐幽思并。
不踏蘇嶺石，虛作襄陽行。